Diari Oficial de la Generalitat Valenciana


Sumari del DOGV 4261, del 31-05-2002 (2002/5731)

Informació pública de les propostes de programes per al desenvolupament del sector SUP-PRR-9, el Brosquil, de l'Ajuntament de Cullera.
--------------------------------------------------------------------------------------------------------------------------------------

### Dades del document

Número de DOGV
:   4261

Data del DOGV
:   31-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/5731


Organisme emissor
:   Ajuntament de Cullera

Tipus de document
:   Anunci

Informació pública de les propostes de programes per al desenvolupament del sector SUP-PRR-9, el Brosquil, de l'Ajuntament de Cullera. [2002/Q5731]
  
Per Resolució del tinent d'alcalde delegat d'Urbanisme, de data 27 de maig de 2002, s'ha acordat sotmetre a exposició pública les propostes de programes presentats per al sector SUP PRR-9, del Brosquil, per les mercantils Laren Gestión, SL, Construcciones Jardines Campolivar, SL, així com també Promociones Lago Azul, SA, a fi que els propietaris puguen conéixer-les i puguen presentar al·legacions i suggeriments durant el termini d'un mes, com també altres possibles competidors que en un principi pogueren pensar que no cabia possibilitat de concórrer per a la programació d'este sector SUP PRR-9, si ara estan interessats puguen també presentar-hi alternativa tècnica i competir en l'adjudicació d'agent urbanitzador, perquè quan es va sotmetre a exposició pública l'alternativa tècnica de Promociones Lago Azul, SA, en el Diari Oficial de la Generalitat Valenciana de data 24 d'abril de 2002, esta tan sols preveia la programació del sector SUP PRR-10 i SUP PRR-11 i la dita circumstància pot haver causat certa confusió així com una possible indefensió respecte dels propietaris del sector SUP PRR-9, que no han tingut la possibilitat de poder pronunciar-se i al·legar respecte de les propostes de programació presentades en este sector SUP PRR-9, igual que possibles competidors que, al no eixir inicialment per mitjà de l'alternativa tècnica de Promociones Lago Azul, SA, la programació del sector SUP PRR-9, han entés que no hi cabia la possibilitat de concórrer.
  
Igualment, com a mesura cautelar, i en virtut del que establix el citat article 72 de la Llei de Règim Jurídic de les Administracions Públiques i del Procediment Administratiu Comú, s'ha acordat no procedir a l'obertura de pliques presentades per a les alternatives tècniques corresponents als sectors SUP PRR-10 i SUP PRR-11. També, de conformitat amb l'article 46.5 de la Llei Reguladora de l'Activitat Urbanística, s'ha acordat tornar les pliques presentades per Laren Gestión, SL, i Construcciones Jardines de Campolivar, SL, perquè es consideren presentades prematurament i hauran de presentar-se una vegada s'inicien els terminis de la nova exposició pública que realitza este ajuntament mitjançant esta publicació per a les alternatives tècniques presentades en el SUP PRR-9.
  
D'acord amb l'anterior, es fa saber, per a general coneixement, i de conformitat amb el que establix els articles 45 i 46 de la Llei Reguladora de l'Activitat Urbanística, que s'han presentat les següents alternatives tècniques per al sector SUP PRR-9 (Brosquil), del Pla General d'Ordenació Urbana de Cullera:
  
- Alternativa tècnica de la mercantil Laren Gestión, SL, que comprén memòria del programa, homologació del sector, pla parcial i avantprojecte d'urbanització.
  
- Alternativa tècnica de la mercantil Construcciones Jardines de Campolivar, SL, que comprén memòria del programa, homologació del sector, pla parcial i avantprojecte d'urbanització.
  
- Alternativa tècnica de la mercantil Promociones Lago Azul, que comprén memòria del programa, homologació i pla parcial (PRR-9, 10 i 11) i projecte d'urbanització.
  
Pel que se sotmeten a informació pública els programes presentats, i s'hi poden formular al·legacions durant un mes i presentar alternatives tècniques diferents durant el termini de 20 dies, terminis estos comptats a partir del dia següent a la publicació d'este anunci en el Diari Oficial de la Generalitat Valenciana. Este termini quedarà prorrogat per 20 dies addicionals, si durant els 10 primers dies d'informació pública alguna persona es comprometera a presentar una alternativa tècnica substancialment distinta a les inicials i prestara caució d'això, i la pròrroga es farà constar en el tauler d'anuncis.
  
Igualment, aquells interessats a adquirir la condició d'agent urbanitzador d'este sector SUP PRR-9, podran presentar proposicions juridicoeconòmiques durant els 5 (cinc) dies següents al venciment del termini anterior dels 20 dies de presentació d'alternatives tècniques diferents, i es procedirà a l'obertura de pliques en el següent hàbil a la conclusió del termini per a presentar-les.
  
Així mateix, es fa constar que, prèviament a la publicació del present anunci, s'ha efectuat remissió d'avís a tots els titulars que consten en el Cadastre com a afectats per l'actuació proposada. No obstant això, i de conformitat amb el que preveuen els articles 58 i 59 de la Llei 30/1992, modificada per la Llei 4/1999, es comunica també tant en el periòdic Levante-EMV, de data 17 d'abril de 2002, com en el Diari Oficial de la Generalitat Valenciana de data 24 d'abril de 2002, aquells titulars cadastrals o propietaris afectats que pogueren resultar desconeguts o que les dades que figuren en el Cadastre resulten erronis, per la qual cosa es donen per reproduïts els dits anuncis en este sentit d'avís a estos interessats desconeguts.
  
Les al·legacions que, si és procedent, foren formulades seran presentades en el Registre General d'Entrades de l'ajuntament, o mitjançant qualsevol de les formes previstes en la Llei 30/1992, modificada per la Llei 4/1999, de Règim Jurídic de les Administracions Públiques i del Procediment Administratiu Comú.